《旧将》
宋代·刘骘

彊弩当年讨不庭。功成身退炳丹青。
囊沙泽畔知兵法，聚米山前识阵形。
骥老未甘秋伏枥，剑閒犹觉夜衝星。
分茅锡土传家牒，钟鼎还须为勒铭。

作者简介：刘骘，潭州长沙（今属湖南）人，一作湘乡人（《湖南通志》卷一三四）。太宗雍熙二年（九八五）进士，除潭州教授（同上书）。真宗咸平二年（九九九）以秘书丞直集贤院（《宋会要辑稿》选举三一之二四）。六年，出知衡州。大中祥符元年（一○○八），责监涟水军商税。二年，知道州（《永州府志》卷一一）。今录诗八首。